text: Luftrummet åbnes, men...
  19 april 2010 kl. 07.21
  [b]Sidste nyt ang. flytrafikken:[/b] 
  Luftrummet hen over Danmark åbnes i stor højde for gennemflyvning. Der kan stadig hverken startes eller landes i danske lufthavne, oplyser Naviair.
  Om askeskyen 
   * Det danske luftrum har været lukket siden torsdag klokken 18.00 på grund af askeskyer fra Eyjafjallajökull-vulkanen på Island.
   * Vulkanen var senest i udbrud 1821-23
   * Omkring 800 islændinge blev ved udbruddet onsdag evakueret fra Island, hovedsageligt på grund af oversvømmelser fra den smeltende gletsjer.
   * Den danske statslige lufttrafiktjeneste, Naviair, besluttede mandag morgen at åbne det danske luftrum i stor højde for gennemflyvning. Der kan dog stadig hverken startes eller landes i danske lufthavne, og det danske luftrum under 35.500 fod er stadig lukket, og vil tidligst blive åbnet klokken 02.00 natten til tirsdag.
  
  Vulkanasken koster flyselskaber dyrt 
   * Ifølge IATA har det lukkede luftrum dagligt kostet luftfartsselskaberne omkring 250 millioner dollar (op mod 1,4 milliard kroner).
   * Organisationen mener, at krisen kan ramme industrien hårdere end terrorangrebene mod USA 11. september 2001.
   * Luftrummet er lukket eller delvist lukket i over 20 lande.
   * I alt er 313 lufthavne lukket og over 6,8 millioner flypassagerer har indtil nu været ramt, viser tal fra Den Internationale Organisation for lufthavne, ACI.
  